**Malmö**, situada no Condado de Escania (*Skåne*, en sueco), é a terceira cidade máis grande de Suecia con 270.000 habitantes. O seu desenvolvemento vai dende a industrialización ata converterse aos poucos nunha cidade universitaria.

Historia
--------

### Idade Media

Cidade fortificada de Malmö, segundo o *Civitates orbis terrarum* (1588).
Considérase que Malmö foi fundada entre os séculos XII e XIII, cando a rexión de Escania pertencía ao reino de Dinamarca. Nos anos 1200 erixiuse unha pedanía costeira entre a igrexa de Copenhaguen e o arcebispado de Lund. Máis tarde ordenouse construír unha fortaleza no mesmo punto. A partir de 1275 podíase cruzar o estreito de Øresund por barco, o cal impulsou o desenvolvemento comercial de Malmö ao estar dentro da ruta da Liga Hanseática.

En 1319 comezaron as obras da Igrexa de San Pedro, a primeira igrexa gótica de ladrillos dentro das fronteiras actuais de Suecia.

Xa no século XV, Malmö superara en importancia a Lund e era unha das cidades máis poboadas de Dinamarca con aproximadamente 5000 habitantes, un importante mercado e unha puxante industria pesqueira de arenques. Durante o reinado de Erico de Pomerania produciuse a creación da aduana de Øresund (1429), a construción do primeiro castelo de Malmö (1434) e a entrega en 1437 do escudo de armas local: unha cabeza de grifón, máis tarde convertida en símbolo representativo de Escania. Malmö foi tamén un dos primeiros lugares escandinavos que adoptou o luteranismo durante a reforma protestante.

A estrutura orixinal do castelo de Malmö foi derruída a comezos do século XVI, e o rei Cristián III de Dinamarca ordenou a súa reconstrución na década de 1530. Entre 1568 e 1573, a fortaleza foi tamén a prisión de James Hepburn, IV conde de Bothwell, terceiro marido da raíña María I de Escocia.

  

### Idade Moderna

Durante todo o século XVII, a rexión histórica de Skåneland no sur da península escandinava foi obxecto de disputa entre Dinamarca e Suecia. Logo da segunda guerra sueco-danesa, o monarca Carlos X Gustavo de Suecia logrou a anexión de Escania mediante o Tratado de Roskilde. A partir do 28 de febreiro de 1658, Malmö quedaría baixo control do reino de Suecia e iniciouse a asimilación cultural de toda a poboación. Tres meses máis tarde estalaría outra guerra entre ambos reinos que concluíu en 1660 coa firma do Tratado de Copenhaguen, certificando a soberanía sueca. En 1677, en plena Guerra Escanesa, máis de 14.000 soldados daneses asediaron o pobo fortificado durante case un mes, pero foron derrotados polos 2000 militares suecos que a defendían.

Os conflitos continuaron a comezos do século XVIII, cando as tropas danesas entraron en Malmö durante a Gran Guerra do Norte (1709). Un ano despois, o batallón sueco a cargo do xeneral Magnus Stenbock logrou expulsar aos daneses e retomar o control. Todos estes episodios, sumados á chegada da peste bubónica, rebaixaron a poboación local a pouco máis de 300 habitantes na década de 1720.

As autoridades suecas asumiron a reconstrución de Malmö cando a situación xa se había estabilizado. Ademais da inauguración dun novo porto en 1775, desenvolvéronse servizos básicos como escolas, hospitais, a central eléctrica e unha planta de tratamento de augas residuais.

### Idade Contemporánea

A cidade viviu unha época de esplendor grazas ao novo porto e ao comezo da Revolución Industrial. Houbo dous feitos que contribuíron a iso. Por unha banda, o empresario Frans Suell dedicouse a importar tabaco de América do Norte ao resto de Europa durante a Revolución das Trece Colonias, e máis tarde o porto explotaríase como ruta de contrabando durante as Guerras Napoleónicas. E doutra banda, o navieiro Frans Henrik Kockum fundou o estaleiro *Kockums Naval* en 1840, o que levou a especialización de Malmö no sector industrial. Finalmente, o negocio local viuse impulsado en 1856 coa inauguración do ferrocarril entre Malmö e Lund, ampliado en 1874 ata Katrineholm.

En 1870, Malmö superara a Norrköping como a terceira cidade sueca máis habitada, e en 1900 a súa poboación pasaría os 60.000 habitantes. Ao longo do século XX, a chegada de inmigrantes (suecos e estranxeiros) motivou a construción de novas zonas residenciais e vivendas de protección oficial repartidas polo municipio de Malmö. Todas esas casas construíronse baixo o proxecto polo millón de vivendas.

Porén, na década de 1970 produciuse unha grave crise económica que afectou aos estaleiros suecos. *Kockums* tivo que ser rescatada polo estado, e en 1986 cesou toda a produción de barcos civís para especializarse en buques militares, coa consiguiente destrución de empregos. Ademais, moitas familias de clase media mudáronse a cidades dormitorio como Vellinge, Lomma e Staffanstorp.

Ante esa situación, o municipio apostou pola reconversión industrial a través de dotacións culturais, da remodelación do barrio portuario (Västra Hamnen) e de importantes obras arquitectónicas para reducir o desemprego. Parte dos edificios do antigo estaleiro foron rehabilitados para albergar outras instalacións, tales como o campus da Escola Superior de Malmö (1998). No 2000 inaugurouse o ponte de Øresund que conecta a Malmö con Dinamarca a través do mar Báltico, e en 2005 completáronse as obras do *Turning Torso*, un rañaceos residencial de 190 metros deseñado por Santiago Calatrava. O xesto que confirmou a transformación de Malmö foi o desmantelamento da guindastre Kockums en 2002. Por outra banda, o centro urbano viviu un proceso de xentrificación.

Malmö foi sede do Festival de Eurovisión en dúas ocasións: 1992 (no Malmö isstadion) e 2013 (no Malmö Arena).

Notas
-----

1. 1 2 3  "Malmö history". *malmo.com* (en inglés). Arquivado dende o orixinal o 28 de xuño de 2016. Consultado o 3 de xuño de 2016.
2. ↑  "Les Affaires du Conte de Boduel - A translation of Bothwell's Memoirs". *www.marie-stuart.co.uk* (en inglés). Consultado o 3 de xuño de 2016.
3. 1 2  "Freden i Roskilde - Roskildefreden (1658)". *www.sydsverige.dk* (en danés). Consultado o 3 de xuño de 2016.
4. ↑  Bylund, Jesper. "Tobaksindustri". *Malmö Stad* (en sueco). Arquivado dende o orixinal o 06 de agosto de 2016. Consultado o 3 de xuño de 2016.
5. ↑  "The Stirling Engine: an engine for the future". *Saab Solutions* (en inglés). Arquivado dende o orixinal o 09 de xuño de 2016. Consultado o 3 de xuño de 2016.
6. ↑  Bylund, Jesper. "Kockums". *Malmö Stad* (en sueco). Arquivado dende o orixinal o 06 de agosto de 2016. Consultado o 3 de xuño de 2016.
7. 1 2  "Malmö: una pequeña gran ciudad". *geoface.es*. Consultado o 3 de xuño de 2016.
8. ↑  "Eurovision 2013: Discover the transformation of Malmö". *ESCToday* (en inglés). 8 de maio de 2013. Consultado o 3 de xuño de 2016.
9. ↑  "Malmö University". *Study in Sweden* (en inglés). Consultado o 3 de xuño de 2016.
10. ↑  "Así es el puente escandinavo que asombra en las redes". *El País*. 10 de febreiro de 2016. Consultado o 3 de xuño de 2016.
11. ↑  "Calatrava, premio '10 year Award' por su edificio Turning Torso". *El Mundo*. 7 de agosto de 2015. Consultado o 3 de xuño de 2016.
12. ↑  "La ciudad sueca de Malmö acogerá Eurovisión 2013". *El País*. 9 de xuño de 2012. Consultado o 10 de xuño de 2016.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Malmö*** |

### Ligazóns externas

* VisitSweden
* Comunidade de Malmö
* Información sobre Malmö
* Turning Torso Malmö

| * v
* c
* e
Lista das 30 cidades máis poboadas de Suecia |
| --- |
| Datos do ano 2010, segundo a Oficina Central de Estatísticas de Suecia. |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| 1. | Estocolmo | 1.372.565 |
| 2. | Gotemburgo | 549.839 |
| 3. | Malmö | 280.415 |
| 4. | Uppsala | 140.454 |
| 5. | Västerås | 110.877 |
| 6. | Örebro | 107.038 |

 | 

|  |  |  |
| --- | --- | --- |
|  7. | Linköping | 104.232 |
|  8. | Helsingborg | 97.122 |
|  9. | Jönköping | 89.396 |
| 10. | Norrköping | 87.247 |
| 11. | Lund | 82.800 |
| 12. | Umeå | 79.594 |

 | 

|  |  |  |
| --- | --- | --- |
| 13. | Gävle | 71.033 |
| 14. | Borås | 66.273 |
| 15. | Eskilstuna | 64.679 |
| 16. | Södertälje | 64.619 |
| 17. | Karlstad | 61.685 |
| 18. | Täby | 61.272 |

 | 

|  |  |  |
| --- | --- | --- |
| 19. | Växjö | 60.887 |
| 20. | Halmstad | 58.577 |
| 21. | Sundsvall | 50.712 |
| 22. | Luleå | 46.607 |
| 23. | Trollhättan | 46.457 |
| 24. | Östersund | 44.327 |

 | 

|  |  |  |
| --- | --- | --- |
| 25. | Borlänge | 41.734 |
| 26. | Tumba | 37.852 |
| 27. | Upplands Väsby | 37.594 |
| 28. | Falun | 37.291 |
| 29. | Kalmar | 36.392 |
| 30. | Kristianstad | 35.711 |

 |

 |  |

| * v
* c
* e
Lista das 50 áreas urbanas máis poboadas dos países nórdicos |
| --- |
| 
* Dinamarca
* Finlandia
* Islandia
* Noruega
* Suecia
* Åland
* Illas Feroe
* Groenlandia

 |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  1. | Suecia Estocolmo |  1.372.565 |
|  2. | Dinamarca Copenhague |  1.263.698 |
|  3. | Finlandia Helsinqui |  1.214.210 |
|  4. | Noruega Oslo |  958.378 |
|  5. | Suecia Gotemburgo |  549.839 |
|  6. | Finlandia Tampere |  325.025 |
|  7. | Suecia Malmö |  280.415 |
|  8. | Dinamarca Aarhus |  261.570 |
|  9. | Finlandia Turku |  260.367 |
|  10. | Noruega Bergen |  250.420 |

 | 

|  |  |  |
| --- | --- | --- |
|  11. | Noruega Stavanger |  210.874 |
|  12. | Islandia Reiquiavik |  209.510 |
|  13. | Finlandia Oulu |  193.817 |
|  14. | Noruega Trondheim |  175.068 |
|  15. | Dinamarca Odense |  173.814 |
|  16. | Suecia Uppsala |  140.454 |
|  17. | Dinamarca Aalborg |  132.578 |
|  18. | Finlandia Jyväskylä |  120.306 |
|  19. | Finlandia Lahti |  117.424 |
|  20. | Noruega Drammen |  113.534 |

 | 

|  |  |  |
| --- | --- | --- |
|  21. | Suecia Västerås |  110.877 |
|  22. | Noruega Fredrikstad-Sarpsborg |  108.636 |
|  23. | Suecia Örebro |  107.038 |
|  24. | Suecia Linköping |  104.232 |
|  25. | Suecia Helsingborg |  97.122 |
|  26. | Noruega Porsgrunn-Skien |  91.737 |
|  27. | Suecia Jönköping |  89.396 |
|  28. | Suecia Norrköping |  87.247 |
|  29. | Finlandia Kuopio |  86.034 |
|  30. | Finlandia Pori |  84.509 |

 | 

|  |  |  |
| --- | --- | --- |
|  31. | Suecia Lund |  82.800 |
|  32. | Suecia Umeå |  79.594 |
|  33. | Dinamarca Esbjerg |  72.060 |
|  34. | Suecia Gävle |  71.033 |
|  35. | Finlandia Vaasa |  66.911 |
|  36. | Suecia Borås |  66.273 |
|  37. | Finlandia Joensuu |  65.686 |
|  38. | Suecia Eskilstuna |  64.679 |
|  39. | Suecia Södertälje |  64.619 |
|  40. | Suecia Karlstad |  61.685 |

 | 

|  |  |  |
| --- | --- | --- |
|  41. | Dinamarca Randers |  61.664 |
|  42. | Suecia Täby |  61.272 |
|  43. | Suecia Växjö |  60.887 |
|  44. | Noruega Kristiansand |  60.583 |
|  45. | Dinamarca Kolding |  58.757 |
|  46. | Suecia Halmstad |  58.577 |
|  47. | Dinamarca Horsens |  56.536 |
|  48. | Finlandia Lappeenranta |  55.429 |
|  49. | Dinamarca Vejle |  53.975 |
|  50. | Finlandia Kotka |  52.600 |

 |

 |

| * v
* c
* e
Sedes administrativas dos condados *(län)* de Suecia |
| --- |
| 
* Falun
* (Dalarna)
* Gävle
* (Gävleborg)
* Gotemburgo
* (Västra Götaland)
* Halmstad
* (Halland)
* Härnösand
* (Västernorrland)
* Jönköping
* (Jönköping)
* Kalmar
* (Kalmar)
* Karlskrona
* (Blekinge)
* Karlstad
* (Värmland)
* Linköping
* (Östergötland)
* Luleå
* (Norrbotten)
* Malmö
* (Skåne)
* Nyköping
* (Södermanland)
* Örebro
* (Örebro)
* Östersund
* (Jämtland)
* Estocolmo
* (Estocolmo)
* Umeå
* (Västerbotten)
* Uppsala
* (Uppsala)
* Västerås
* (Västmanland)
* Växjö
* (Kronoberg)
* Visby
* (Gotland)

 |  |

|  |  |
| --- | --- |
| Control de autoridades | 
* Wd: Q2211
* WorldCat
* VIAF: 249007818
* BRE: 2171036
* EBID: ID
* GeoNames: 2692969
* GND: 4114951-8
* LCCN: n79110167
* MusicBrainz: ID
* NKC: ge306993
* TGN: 7009839

 |

* Portal:Suecia